יחידת נס"א

יחידת נס"א (ניסויים והבטחת איכות) היא חלק מחטיבה טכנולוגית ליבשה (חט"ל) באגף הטכנולוגיה והלוגיסטיקה (אט"ל) של צה"ל. בעבר נקראה היחידה יחידת הניסויים ויחידת מטמו"ן (ר"ת מבצעים, טכנולוגיות, מחקר ופיתוח וניסויים).

היחידה עוסקת בתכנון, ביצוע וניתוח מערכי ניסויים ובדיקות של כלל אמצעי הלחימה המפותחים בחטיבה הטכנולוגית או נרכשים על ידי זרוע היבשה. בנוסף, עוסקת היחידה באפיון והבטחת איכות של פריטי ציוד אישי, ציוד יחידה, נעליים ומוצרי עור, הסוואה, ב״ך, החסנה יבשה, קירור. בנוסף בתכולות התפקיד ביצוע חקרי כשל של ציוד, אמצעים וחומרים ועוסקת במו"פ של מוצרים וטכנולוגיות קצה למציאת פתרונות ומניעת חזרת כשלים לצד שיפור תכונות וביצועים. ליחידה קיימים שלושה שדות ניסויים – ש.נ 24 (מטווח 24) במרכז הארץ, ש.נ 25 (בסיס 5050) בדרום הארץ ושלוחה במחנה ירדן בצפון הארץ. מפקד היחידה הנוכחי הוא אל"ם ואדים גוז.

 מבנה היחידה 
היחידה מורכבת משישה ענפים המקבילים למחלקות החט"ל.

 ענף כימיה וחומרים 
הענף עוסק בפיתוח, ביצוע ניסויים ומתן אישורים בטיחותיים בתחומי הכימיה והחומרים עבור אמל"ח, פלטפורמות וחומרים מסוכנים הנכנסים לשימוש בזרוע היבשה. הענף עוסק בחקר פורנזי של חומרי נפץ, מטענים ותחמושת הנדגמים מהשטח כחלק מתחקירי היפגעות של כלים ולוחמים שנפגעו וכן בחקרי כשל בתחומי החומרים. הענף מחולק למדורים בהתאם לסוג החומרים בהם כל מדור עוסק.

 ענף מיגון ושרידות 
הענף אמון על תהליכי פיתוח אמצעי מיגון והגנה לכל פלטפורמות זרוע היבשה החל ממיגון אישי לחייל, דרך מיגון רכבי ביטחון שוטף והתיישבות וכלה באמצעי מיגון רכב קרבי משוריין. בין יתר תחומי העיסוק ניתן לציין את פיתוח המיגון הבליסטי, ניסויי פיתוח ובחינה למערכות ההגנה האקטיביות, פיתוח טכנולוגיות שרידות לוחמים ומערכות, שיפור קטלניות של תחמושת צה"ל כנגד פלטפורמות אויב, ניתוח תחמושת אויב ופיתוח ציוד קרב ללוחמים.

 ענף תמרון ומערכות 
הענף אחראי על ביצוע ניסויים מקיפים על כל הפלטפורמות הממונעות בזרוע היבשה. עיקר הניסויים של הענף כוללים ניסויי דרך ועבירות, בקרת אש, רובוטיקה וממשקים. הענף מחולק למדורים כאשר כל מדור מתעסק בפלטפורמות אחרות – רק"ם, רכב וכלי צמ"ה לצד שילוב של מדור ביצוע ניסויי בקרת אש למערכות השונות. בנוסף, הענף כולל את מסגרת בקרת איכות אשר ממונה על בדיקות מחזוריות ומדגמיות לכלל הפריטים הנדרשים בבקרת איכות בזרוע היבשה.

 ענף אש וקטלניות 
ענף אש וקטלניות אמון על ביצוע ניסויים במערכות נשק ואמל"ח טרם קליטתן בצה"ל. מערכות הנשק כוללות תחמושת קלה, פגזי טנקים וארטילריה, חימושים מונחים, משוטטים, תותחים, מוקשים, מטעני נפץ ומערכות להשמדת מנהרות. בענף מבוצעים ניסויי תאימות לתנאי סביבה לכלל מערכות הנשק והתחמושת. מלבד זרוע היבשה, הענף נותן שירות גם לזרועות הצבא האחרים וגופים נוספים במערכת הביטחון. הענף אחראי על פיתוח טכנולוגיות, תוכנות ומערכות לתשתית לאומית לשדה ניסויים עתירי אנרגיה.
 מעבדת תנאי סביבה
מעבדה לאומית המספקת שירותי בחינה ובדיקת תנאי סביבה לאמל"ח ואמסל"ח נפיצים טרם קליטתם המבצעית.

בדיקות אלו מבטיחות את בטיחות ואמינות האמצעים בתנאי הסביבה אותם יחוו במהלך השימוש המבצעי שלהם מקליטה ועד גריטה על ידי הפעלת תנאים קיצוניים מואצים באפקטים סביבתיים שונים.
המעבדה עושה שימוש בתשתית נרחבת של אמצעים ומערכות משוכללות: תנורי אקלים וטמפרטורות, מרעדים, תאי לחות, תאי לחץ, מערכות שיקוף רנטגן ועוד.
 מעבדת הנעה רקטית
תשתית ייחודית להפעלה סטטית של מנועים רקטיים.
מעבדה זו מאפשרת לבחון אספקטים בטיחותיים במנוע רקטי, מעטפת ביצועיים והארכת תוקף.

המעבדה עושה שימוש בציוד מתקדם במיוחד המאפשר להפעיל סטטית מנוע מקובע במשקלים גבוהים, למדוד את הלחץ והדחף הנוצר, טמפרטורות ואפקט ההפעלה על ידי צילום מהיר.

 ענף מח"ץ 
התחום מהווה גורם טכני האחראי על הגדרת דרישות והטמעת פריטי ציוד מיגון אב"כ, ציוד אישי, הנעלה ומוצרי עור, הסוואה, קירור והחסנה יבשה בצה"ל. בתחום פועלים מהנדסים מעולמות הכימיה, הטקסטיל, טכנולוגים בתחום טקסטיל עור והנעלה והחומרים שמגדירים את איכות המוצרים, מבצעים בדיקות במפעלים לפני הספקת הציוד למחסני הצבא וחוקרים ליקויים אם מתרחשים. כמו כן מהווה התחום רגולטור מטכ״לי בתחומי קירור והחסנה יבשה לכלל צה״ל שאחראי על הגדרת סטנדרט המענה בתחומים אלו בכלל צה״ל .

 ענף מת"ן 
הענף כולל את מטה היחידה ואחראי על המעטפת הלוגיסטית, התקציבית והתשתיתית הנדרשת לתפקוד היחידה הרציף. הענף אמון על כוח האדם ביחידה ועל שטחי הניסויים. כמו כן, הענף אחראי על הגדרת נוהלי הבטיחות ביחידה. בסיסי היחידה (ש.נ 24 ו-25) כפופים לענף. ראש ענף מת"ן מהווה גם סגנו של מפקד נס"א.

 ענף חשיפה ודיגיטל (יחידת תל״תן) 
יחידה הנדסית טכנו לוגיסטית הכפופה פיקודית ליחידת נס״א ולענף חשיפה ודיגיטל.

תפקיד היחידה בחירום הוא ביצוע מבצעי אספקה בניהוג מרחוק על ידי רובוטיקה קרקעית ואווירית (רחפנים) לכוחות יבשה הנמצאים במרחב מאוים או בנתק, והטמעת יכולות טכנו-לוגיסטיים ייעודיים חדשניים בשדה הקרב.

בשגרה, עוסקת היחידה בשלושה וקטורים מרכזיים:

 ענף הביצוע בניסויים בעולמות הכטב"ם (הרחפנים וקבועי הכנף), ההגנה ברוק"ק כנגד כטב"ם אויב, והמענה הטכנולוגי בגבולות.
 הובלת המו"פ בעולמות הטכנו-לוגיסטיים, לפיתוח, ביצוע ניסויים והטמעת יכולות טכנולוגיים ביבשה בזיקה לעולמות הלוגיסטיקה והסיוע הקרבי.
 מוקד ידע בטיחות מערכת - ליווי כלל הפרויקטים ביבשה במערכות עתירות תוכנה ותהליכי אוטומציה, ואישור תכן ותוכנת המערכות טרם שלב תחילת הביצועים. בווקטור זה משמשת היחידה כגוף מנחה בעולמות הבטיחות מערכת בחטיבה הטכנולוגית בכלל תכולות העיסוק, מערכות נפיצות, ירי, פלטפורמות מתקדמות ורובוטיקה קרקעית ואווירית.

 היסטוריה 
היחידה הוקמה בשנת 1964 כאיחוד בין ענף הבחינה וענף הניסויים במפקדת קצין חימוש ראשי (כיום נקראת מפקדת קצין טכנולוגיה ואחזקה ראשי). בשנת 2006, כחלק מתהליך ארגון מחדש של מפקדת זרוע היבשה הוחלט להכפיף את היחידה לחטיבה הטכנולוגית ליבשה. החל משנת 1995 נקראת היחידה יחידת נס"א, פרט לשנים 2017–2019 בהן נקראה יחידת מטמו"ן.

בשנת 2025 הוקמה תחת נס"א היחידה הלוגיסטית הרובוטית הרב ממדית, היחידה מוזגה עם ענף חשיפה ודיגיטל (שהוקם תו"כ מלחמת חרבות ברזל) ומובילה בנס"א את הניסויים בתחומי הכטב"ם והגבולות.

 מפקדי היחידה לדורותיהם 
+ מפקדי היחידה לדורותיהם שם  שנים תפקיד תא"ל אלעזר ברק 1966–1970  מפקד ענף הבחינה אל"ם שמואל קינן  1964–1974  מפקד יחידת הניסויים תא"ל מאיר בן נפתלי 1974–1977  מפקד יחידת הניסויים אל"ם צבי גונפז  1977–1979  מפקד יחידת הניסויים אל"ם יוסף בר-אור  1979–1982  מפקד יחידת הניסויים אל"ם יצחק רווה (מושקו)  1980–1982  מפקד יחידת הבחינה אל"ם סבר ישראל  1982–1986  מפקד יחידת הניסויים אל"ם עמיעז סגיס  1986–1988  מפקד יחידת הניסויים תא"ל מיכאל דיין 1988–1990  מפקד יחידת הניסויים אל"ם יוסי גולן  1990–1992  מפקד יחידת הניסויים אל"ם בייזר אריה  1992–1995  מפקד יחידת הניסויים אל"ם סמי היללי  1995–1997  מפקד נס"א אל"ם אבי הירשנזון  1997–2000  מפקד נס"א אל"ם יצחק הוכמן  2000–2003  מפקד נס"א אל"ם שלומי אורבך  2003–2005  מפקד נס"א תא"ל עופר וולף 2005–2007  מפקד נס"א אל"ם שמוליק פרידמן  2007–2011  מפקד נס"א אל"ם דויד ביטרמן  2011–2013  מפקד נס"א תא"ל טל אהרון  2013–2015  מפקד נס"א אל"ם אסף חנון  2016–2017  מפקד נס"א אל"ם נדב לבנה  2017–2019  מפקד מטמו"ן אל"ם יוסי דניאל  2019–2022  מפקד נס"א אל"ם אסף אורן  2022–2023  מפקד נס"א אל"ם דני רייזמן  2023–2024 מפקד נס"א אל"ם ואדים גוז  2024–הווה  מפקד נס"א

2025 04
קטגוריה:זרוע היבשה
קטגוריה:מערך הלוגיסטיקה בצה"ל